கேள்வி: அமுதசாகரர் என்பது என்ன?
பதில்: அமுதசாகரர் (கி.பி. 1070-1120) என்பவர் ஓர் யாப்பிலக்கணப் புலவர். இவரை அமிர்தசாகரர் எனவும் கல்வெட்டுகள் குறிப்பிடுகின்றன.தஞ்சை மாவட்டம் மயிலாடுதுறையை அடுத்துள்ள நீடூர் சிவன் கோயில் தெற்குத் திருமதிலிலுள்ள, முதல் குலோத்துங்கச் சோழனின் 38, 46 ஆம் ஆண்டுகளின் கல்வெட்டுகள் இவரது பெயர் அமிழ்தக்கடல் என்னும் பொருளைத் தரும். இவரால் இயற்றப்பட்ட நால்கள் மூன்று. அவை கால வரிசையில் இவ்வாறு அமையும். *அமுதசாகரம் – இதன் நூற்பாக்கள் வெண்பா யாப்பில் அமைந்துள்ளன. *யாப்பருங்கலம் - இதன் நூற்பாக்கள் ஆசிரியப்பா யாப்பில் அமைந்துள்ளன. *யாப்பருங்கலக் காரிகை - இதன் நூற்பாக்கள் கட்டளைக்கலித்துறை யாப்பில் அமைந்துள்ளன.